CELEX: C2007/155/02
Language: ro
Date: 2007-07-07 00:00:00
Title: Cauza C-45/05: Hotărârea Curții (Camera a doua) din 24 mai 2007 (cerere având ca obiect pronunțarea unei hotărâri preliminare formulată de College van Beroep voor het bedrijfsleven — Țările de Jos) — Maatschap Schonewille-Prins/Minister van Landbouw, Natuur en Voedselkwaliteit (Structuri agricole — Regimuri de ajutor comunitar — Sectorul cărnii de vită și mânzat — Identificarea și înregistrarea bovinelor — Primă de sacrificare — Excludere și reducere)

7.7.2007   
            
            
               RO
            
            
               Jurnalul Oficial al Uniunii Europene
            
            
               C 155/2
            
         Hotărârea Curții (Camera a doua) din 24 mai 2007 (cerere având ca obiect pronunțarea unei hotărâri preliminare formulată de College van Beroep voor het bedrijfsleven — Țările de Jos) — Maatschap Schonewille-Prins/Minister van Landbouw, Natuur en Voedselkwaliteit
   (Cauza C-45/05) (1)
   
   (Structuri agricole - Regimuri de ajutor comunitar - Sectorul cărnii de vită și mânzat - Identificarea și înregistrarea bovinelor - Primă de sacrificare - Excludere și reducere)
   (2007/C 155/02)
   Limba de procedură: olandeza
   Instanța de trimitere
   College van Beroep voor het bedrijfsleven
   Părțile din acțiunea principală
   
      Reclamantă: Maatschap Schonewille-Prins
   
      Pârât: Minister van Landbouw, Natuur en Voedselkwaliteit
   Obiectul
   Cerere având ca obiect pronunțarea unei hotărâri preliminare — College van Beroep voor het bedrijfsleven — Interpretarea articolului 21 din Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (JO L 160, p. 21), a articolelor 44, 45 și 47 alineatul (2) din Regulamentul (CE) nr. 2419/2001 al Comisiei din 11 decembrie 2001 de stabilire a normelor de aplicare a sistemului integrat de gestiune și control referitor la anumite regimuri de ajutoare comunitare instituite prin Regulamentul (CEE) nr. 3508/92 al Consiliului (JO L 327, p. 11) — Interpretarea articolului 11 din Regulamentul (CEE) nr. 3887/92 al Comisiei din 23 decembrie 1992 de stabilire a normelor de aplicare a sistemului integrat de gestiune și control referitor la anumite regimuri de ajutoare comunitare (JO L 391, p. 36) și a articolului 22 din Regulamentul (CE) nr. 1760/2000 al Consiliului și al Parlamentului European din 17 iulie 2000 de stabilire a unui sistem de identificare și înregistrare a bovinelor și privind etichetarea cărnii de vită și mânzat și a produselor din carne de vită și mânzat și de abrogare a Regulamentului (CE) nr. 820/97 al Consiliului (JO L 204, p. 1) — Primă de sacrificare — Respectarea Regulamentului nr. 1760/2000 — Excluderi și reduceri comunitare — Aplicare în cazul excluderilor și reducerilor naționale — Corectări și completări la înregistrările din baza de date electronică
   Dispozitivul
   
               1)
            
            
               Articolul 21 din Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat trebuie interpretat în sensul că nerespectarea termenului de notificare a bazei de date electronice cu privire la deplasarea unei bovine către sau dinspre o exploatație, termen prevăzut de articolul 7 alineatul (1) liniuța a doua din Regulamentului (CE) nr. 1760/2000 al Consiliului și al Parlamentului European din 17 iulie 2000 de stabilire a unui sistem de identificare și înregistrare a bovinelor și privind etichetarea cărnii de vită și mânzat și a produselor din carne de vită și mânzat și de abrogare a Regulamentului (CE) nr. 820/97 al Consiliului, atrage ineligibilitatea acelei bovine pentru obținerea primei de sacrificare și, prin urmare, determină o excludere de la beneficiul acestei prime pentru acest animal.
            
         
               2)
            
            
               Examinarea celei de-a doua întrebări preliminare nu a evidențiat niciun element de natură să afecteze, din punctul de vedere al principiului proporționalității, validitatea articolului 21 din Regulamentul nr. 1254/1999, ca urmare a faptului că acesta stabilește ineligibilitatea pentru prima de sacrificare a unei bovine în raport cu care nu a fost respectat termenul de notificare prevăzut de articolul 7 alineatul (1) liniuța a doua din Regulamentul nr. 1760/2000 și, prin urmare, determină excluderea de la beneficiul acestei prime pentru acest animal.
            
         
               3)
            
            
               Articolele 44 și 45 din Regulamentul (CE) nr. 2419/2001 al Comisiei din 11 decembrie 2001 de stabilire a normelor de aplicare a sistemului integrat de gestiune și control referitor la anumite regimuri de ajutoare comunitare instituite prin Regulamentul (CEE) nr. 3508/92 al Consiliului nu se aplică în cazul unei excluderi de la beneficiul primei de sacrificare care se referă la o bovină în privința căreia datele referitoare la o deplasare către sau dinspre exploatație nu au fost notificate bazei de date electronice în termenul prevăzut de articolul 7 alineatul (1) liniuța a doua din Regulamentul nr. 1760/2000, în așa fel încât să determine eligibilitatea pentru prima de sacrificare a respectivei bovine, chiar dacă aceste date transmise cu întârziere respectivei baze de date sunt corecte.
            
         
               4)
            
            
               Articolul 11 din Regulamentul (CEE) nr. 3887/92 al Comisiei din 23 decembrie 1992 de stabilire a normelor de aplicare a sistemului integrat de gestiune și control referitor la anumite regimuri de ajutoare comunitare și/sau articolul 22 din Regulamentul nr. 1760/2000 trebuie interpretate în sensul că un stat membru nu poate prevedea sancțiuni naționale care să constea în reduceri și excluderi ale cuantumului total al ajutorului comunitar pe care îl poate pretinde agricultorul care a formulat o cerere de acordare a unei prime de sacrificare, în condițiile în care sancțiuni de acest tip sunt deja prevăzute, în mod amănunțit, de către Regulamentul nr. 3887/92.
            
         
      (1)  JO C 93, 16.4.2005.